section_heading: Recenzije
paragraph_text: Recenzija Billa Hendersona objavljena je u Orlando Sentinelu, u kojoj je uratku dao četiri zvjezdice od njih pet. Izjavio je: "Fino. Taj pridjev opisuje melodije Enye", čiji "umjetnički rad postaje zbir svojih dijelova – lagan poput šapta, snažan poput vriska". Usporedio je njezin stil s onim britanske pjevačice Claire Hamill, no napomenuo je da je Enyin "mnogo bolji". Pohvalio je njezine intimne pjesme kao što je "On Your Shore" u kojima se slušatelje poziva da se prisjete domova svoje prošlosti, da otiđu na "gorko-slatko putovanje". Iako mu instrumentalne pjesme predstavljaju "jednostavne i ugodne glazbene ideje", smatra da ih zasjenjuju vokalne skladbe jer je "njezino pjevanje toliko snažno da je neizmjerno očito kad ne pjeva". Komentirao je da "Na Laetha Geal M'oige" čini "jedna od najljepših melodija koju je itko u posljednje vrijeme snimio" i da je Enya pjeva tako snažno da irski tekst ne utječe na glazbu.